《偈颂二十二首》
宋代·释道生

我佛生辰四月八，地涌金莲随步发。
天上天下独称尊，微妙真步俱漏泄。
雪山成道度众生，四十九年无剩说。
滔滔苦海架舟航，杳杳昏衢悬日月。
文仲宣义济阳公，曾向灵山蒙起莂。
示现人间长者身，日用步轮活鱍鱍。
一寿二富三康宁，总是前生修种得。
今生福上更增修，果报来生愈超越。
六门昼夜放毫光，万罪红炉飞片雪。
安然端坐白牛车，金锁玄关尽透脱。
殊胜功德利无边，宜尔子孙皆显达。
自知作佛更无疑，何必当来问弥勒。
龟峰末后为全提，铁卵生儿树上飞。

作者简介：释道生，号曹源，住饶州妙果寺。为南岳下十八世，密庵咸杰禅师法嗣。有《曹源道生禅师语录》一卷，收入《续藏经》。今录诗三十二首。